*Pressemeddelelse
14.01.2020*

*Fremtidsforsker:*

Køkkenet skal være bæredygtigt
- så det kan ses og mærkes

*7 ud af 10 forbrugere vil gerne betale ekstra for produkter, hvis virksomheden er med til at bidrage*

*til en bæredygtig udvikling[[1]](#footnote-1). Et stort ønske om bæredygtighed har nu også ramt køkkenet, siger fremtidsforsker Missona Aston, som påpeger, at det ikke er nok, at et køkken ser godt ud. Bæredygtigheden skal også være tænkt ind, så det kan ses og mærkes.*

”Vi må ikke bruge så mange af jordens ressourcer, at det går ud over de næste generationer. Først vandt den tankegang indpas, når vi skulle vælge hverdagens produkter. Det mind-set begynder vi nu også at se, når vi som forbrugere skal vælge nye møbler og nyt køkken,” siger fremtidsforsker Missona Aston.

Og det bliver ikke ved snakken. Ifølge fremtidsforskeren vil forbrugerne gerne have konkret viden. De vil gerne vide, hvor materialerne kommer fra, og hvordan de påvirker naturen og familiens liv i boligen.

Hos JKE er der udviklet et nyt køkken, JKE Nature, som er et køkken tænkt ud fra bæredygtighed – både med hensyn til materialer og design.

**Bæredygtige materialer**”Vi lever i en tid med klimakrise. Derfor er vores mål klart: vores køkkener skal blive grønnere og grønnere for hver gang, vi designer et nyt køkken. Derfor er vores nye køkken sammensat af den natur, som er bæredygtig. Vi bruger fx bæredygtigt egetræ, CO2 neutralt linoleum på lågerne (100 pct. naturprodukt) og sten på bordpladen. Vi er ikke 100 pct. i mål, men vi er kommet langt,” siger Helle Fyllgraf, marketingdirektør i JKE.

JKE var fx først på markedet til at løfte linoleum op fra gulvet til køkkenlågerne. Det har fået Boligejernes Videncenter Bolius til at konkludere, at linoleum på lågerne var en af de stærkeste køkkentrends i 2019. Linoleum består af linolie, harpiks, kalk, træmel og miljøvenlige farvepigmenter. De naturlige ingredienser optager mere CO2, end de udleder under produktionen. Linoleum giver altså plus på CO2 regnskabet

**Naturen kan ses i designet**Også med hensyn til design har JKE ladet sig inspirere af naturen. Træerne vokser opad – derfor har designerne bag ladet trælamellerne gøre det samme. Køkkenøen er tænkt forfra, så der er blevet designet en ny spiseø, som er omdrejningspunktet for at være sammen. Målet er nærvær og hygge – uden iPads og andre forstyrrelser.

”Vi lever i en fortravlet verden og hverdag, hvor vi i høj grad har brug for at ’grounde’ for at kunne mærke os selv. Et køkken i bæredygtige materialer og i et enkelt og rent design giver os en god fornemmelse af, at vi har tænkt os om, og det bibringer os en god følelse hver dag. Det handler både om materialer og indretning med plads til fællesskab – og det uden at gå på kompromis med det æstetiske,” siger Missona Aston, som forventer at kravene til bæredygtighed bare vil stige og stige i de kommende år.

JKE Nature køkkenet er designet i et nordisk samarbejde med den norske designer Halvor Bakke og den danske designer Heidi Reinholdt.

**Hvad er bæredygtighed?**

En bæredygtig udvikling er en udvikling, som opfylder de nuværende behov uden at bringe fremtidige generationers muligheder for at opfylde deres behov i fare.

Kilde: Definition fra Brundtland-rapporten (1987).

**Fakta:**

JKE har 14 butikker i Danmark, 10 i Sverige og 32 i Norge

JKE blev grundlagt i 1970 i Jerslev i Nordjylland ud fra et ønske om at sætte det gode håndværk og kvaliteten i højsæde. Her ligger køkkenvirksomheden stadig og filosofien er uforandret.

JKE er i dag ejet af Ballingslöv koncernen.

JKE producerer på baggrund af 100% grøn energi, dvs. fra vind-, vand- og solenergi. Opvarmning af hele fabrikken sker med biogas.

Se de bæredygtige elementer i det nye JKE Nature køkken samt de bæredygtige skridt, JKE tager: <https://jke-design.com/da/baeredygtighed/>

***Yderligere oplysninger:***

*Helle Fyllgraf, marketingdirektør i JKE, Tel: 31574600, mail:* helfy@jke-design.dk

Link til yderligere fotos af JKE Nature: <https://www.dropbox.com/sh/sb6rrp4tmknoqn6/AABiwCT4g0fPdw-6bLUdSc8Qa?dl=0>

1. Advice, Bæredygtighedbarometer 2019. [↑](#footnote-ref-1)